(Návrh)

**VYHLÁŠKA**

**Ministerstva dopravy Slovenskej republiky**

z ...................... 2023,

**ktorou sa vykonáva zákon č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov**

Ministerstvo dopravy Slovenskej republiky (ďalej len „ministerstvo“) podľa § 16 zákona č. .../2022 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov (ďalej len „zákon“) ustanovuje:

# § 1

**Žiadosť o udelenie poverenia na vykonávanie činnosti technickej služby overovania**

Žiadosť oudelenie poverenia na vykonávanie technickej služby overovania obsahuje

1. identifikačné údaje žiadateľa podľa § 15 ods. 3 zákona,
2. doklad preukazujúci finančnú spoľahlivosť podľa § 3 ods. 3 zákona,
3. doklady preukazujúce odbornú spôsobilosť podľa § 3 ods. 5 zákona,
4. doklady preukazujúce nezávislosť a nestrannosť podľa § 3 ods. 6 zákona,
5. doklady preukazujúce splnenie podmienok podľa § 3 ods. 1 písm. d) a e) zákona,
6. platné osvedčenie o akreditácii,
7. zmluvu o poistení zodpovednosti za škodu spôsobenú vykonávaním činnosti technickej služby overovania,
8. údaje potrebné na vyžiadanie výpisu z registra trestov[[1]](#footnote-1)) žiadateľa na preukázanie bezúhonnosti podľa [§ 3 ods. 7 zákona](https://www.slov-lex.sk/pravne-predpisy/SK/ZZ/2018/106/#paragraf-167.odsek-1) a súhlas s ich spracovaním; ak ide o cudzinca, výpis z registra trestov alebo obdobný doklad vydaný štátom, ktorého je občanom, nie starší ako tri mesiace,
9. čestné vyhlásenie žiadateľa, že nie je v konkurze alebo reštrukturalizácii,[[2]](#footnote-2)) ak je podnikateľom.

# § 2

**Rozsah evidovaných údajov pri skúškach dopravného prostriedku alebo prepravného prostriedku podľa dohody ATP**

Technická služba overovania pri vydávaní protokolu o skúškach eviduje údaje v nasledovnom rozsahu:

1. dátum prijatia žiadosti na vykonanie skúšok dopravného prostriedku alebo prepravného prostriedku,
2. identifikačné údaje žiadateľa v rozsahu podľa § 15 ods. 3 zákona,
3. kópia prijatej žiadosti o skúšky dopravného prostriedku alebo prepravného prostriedku,
4. identifikačné údaje dopravného prostriedku alebo prepravného prostriedku v rozsahu
   * 1. značka,
     2. obchodný názov,
     3. typ,
     4. identifikačné číslo,
   1. fotografie dopravného prostriedku alebo prepravného prostriedku,
   2. fotografiu výrobného štítku dopravného prostriedku alebo prepravného prostriedku,
   3. fotografiu výrobného štítku podľa dohody ATP,
   4. kópia vydaného protokolu o skúškach,
   5. dátum vydania protokolu o skúškach.

# § 3

**Rozsah evidovaných údajov pri osvedčovaní**

Technická služba overovania pri vydávaní dokladov podľa § 6 ods. 5 zákona eviduje údaje v nasledovnom rozsahu:

1. dátum prijatia žiadosti o osvedčovanie,
2. identifikačné údaje žiadateľa v rozsahu podľa § 15 ods. 3 zákona,
3. kópiu prijatej žiadosti o osvedčovanie,
4. identifikačné údaje dopravného prostriedku alebo prepravného prostriedku v rozsahu
   * 1. značka,
     2. obchodný názov,
     3. typ,
     4. identifikačné číslo,
5. fotografie dopravného prostriedku alebo prepravného prostriedku,
6. fotografiu výrobného štítku dopravného prostriedku alebo prepravného prostriedku,
7. fotografiu výrobného štítku podľa dohody ATP,
8. protokol o skúškach vypracovaný technickou službou overovania,
9. kópiu vyhlásenia výrobcu o tom, že dopravný prostriedok alebo prepravný prostriedok je vyrobený v zhode s protokolom podľa písmena h), ak bol taký doklad vydaný,
10. kópie vydaných dokladov podľa § 6 ods. 5,
11. dátum vydania dokladov podľa § 6 ods. 5,
12. fotografie vozidla, na ktorých je umiestnený vydaný štítok a vydaná rozlišovacia značka.

# § 4

**Žiadosť o osvedčovanie**

1. Žiadosť o osvedčovanie obsahuje
2. identifikačné údaje žiadateľa podľa § 15 ods. 3 zákona,
3. identifikačné údaje dopravného prostriedku alebo prepravného prostriedku v rozsahu
4. značka,
5. obchodný názov,
6. typ,
7. identifikačné číslo,
8. evidenčné číslo, ak bolo pridelené,
9. fotografiu výrobného štítku dopravného prostriedku alebo prepravného prostriedku,
10. protokol o skúškach vypracovaný technickou službou overovania, z ktorého vyplýva, že dopravný prostriedok alebo prepravný prostriedok vyhovuje požiadavkám dohody ATP,
11. fotokópiu osvedčenia o evidencii, ak i ide o cestný dopravný prostriedok alebo fotokópiu povolenia na uvedenie železničného vozidla na trh, ak ide o železničný dopravný prostriedok,
12. fotokópiu predchádzajúceho osvedčenia, ak bolo vydané,
13. údaje o tepelnom zariadení v rozsahu
14. názov tepelného zariadenia,
15. typ tepelného zariadenia, druh chladiva,
16. výrobné číslo,
17. rok výroby,
18. použité typy výparníkov,
19. druh pohonu výparníkov,
20. fotokópia protokolu o skúške tepelného zariadenia.
21. V prípade žiadosti o osvedčovanie dopravného prostriedku alebo prepravného prostriedku podľa § 2 ods. 2 zákona, žiadosť o osvedčovanie okrem údajov a dokladov podľa odseku 1 písm. a) až c) obsahuje aj
22. fotografiu štítku,
23. fotografie vozidla,
24. kópiu protokolu o skúškach považovaného za schválenie typu vypracovaný technickou službou overovania, z ktorého vyplýva, že dopravný prostriedok alebo prepravný prostriedok vyhovuje požiadavkám dohody ATP,
25. vyhlásenie výrobcu podľa § 2 ods. 2 písm. b) zákona.

# § 5

**Preukaz kontrolóra**

1. Poverenému zamestnancovi ministerstva vykonávajúcemu štátny odborný dozor (ďalej len „kontrolór“) sa preukaz kontrolóra vydáva na základe žiadosti ministerstva, ktorým preukazuje oprávnenie na vykonávanie štátneho odborného dozoru podľa § 8 ods. 5 zákona.
2. Žiadosť o vydanie preukazu kontrolóra podanú vedúcim organizačného útvaru osoby oprávnenej vykonávať štátny odborný dozor obsahuje meno, priezvisko, titul a dátum narodenia osoby, pre ktorú žiada o vydanie preukazu kontrolóra.
3. Prílohou k žiadosti podľa odseku 2 sú
4. dve aktuálne fotografie formátu 30 mm × 35 mm s podobou kontrolóra,
5. kópia opisu štátnozamestnaneckého miesta.
6. Preukaz kontrolóra je platný desať rokov. Po skončení platnosti sa preukaz kontrolóra bezodkladne vracia ministerstvu.
7. Preukaz kontrolóra sa odoberie, ak
8. došlo k zneužitiu preukazu kontrolóra,
9. kontrolór skončí štátnozamestnanecký pomer,
10. u kontrolóra došlo k zmene štátnozamestnaneckého pomeru tak, že štátny odborný dozor nemožno vykonávať,
11. o to požiadal príslušný vedúci organizačného útvaru kontrolóra.
12. Ak kontrolór zomrie, vrátenie preukazu kontrolóra zabezpečuje príslušný útvar, v ktorom kontrolór vykonával štátny odborný dozor.
13. Kontrolór bezodkladne oznámi ministerstvu dopravy odcudzenie, poškodenie alebo stratu preukazu kontrolóra.

# § 6

**Evidencia preukazov kontrolóra**

1. Ministerstvo vedie evidenciu o vydaných, odobratých, odovzdaných, odcudzených, poškodených a stratených preukazoch kontrolóra.
2. Evidencia preukazov kontrolóra obsahuje všetky údaje, ktoré sa vedú v preukaze kontrolóra, vrátane dátumu odobratia, odovzdania, odcudzenia, poškodenia alebo straty preukazu kontrolóra, ak sa tak stalo.
3. Evidencia preukazov kontrolóra sa vedie v evidenčnej knihe preukazov kontrolórov, ktorá obsahuje na
4. titulnej strane
5. názov knihy,
6. dátum založenia, celkový počet strán a číslovanie každej strany,
7. vzor odtlačku pečiatky,
8. meno, priezvisko a vzor podpisu osoby zodpovednej za vedenie knihy,
9. ďalších stranách
10. číslo vydaného preukazu kontrolóra,
11. priezvisko, meno, titul a dátum narodenia držiteľa preukazu kontrolóra,
12. fotografiu držiteľa preukazu kontrolóra,
13. dátum vydania preukazu kontrolóra,
14. názov príslušného orgánu štátneho odborného dozoru,
15. dátum prevzatia preukazu kontrolóra, podpis držiteľa preukazu kontrolóra alebo osoby, ktorá preukaz kontrolóra prevzala,
16. dátum odobratia, vrátenia, poškodenia, odcudzenia alebo straty preukazu kontrolóra, označenie konkrétnej udalosti (odobratie, vrátenie, poškodenie, odcudzenie alebo strata preukazu kontrolóra),
17. dôvod odobratia alebo vrátenia preukazu kontrolóra podľa § 5 ods. 5 alebo ods. 6,
18. poznámky.
19. Vzor evidenčnej knihy preukazov kontrolórov je uvedený v [prílohe](https://www.slov-lex.sk/pravne-predpisy/SK/ZZ/2018/141/#prilohy.priloha-priloha_c_1_k_vyhlaske_c_141_2018_z_z.oznacenie) č. 1.

# § 7

**Náležitosti preukazu kontrolóra**

1. Preukaz kontrolóra je doklad bledozelenej farby s rozmermi 101 mm × 70 mm vyhotovený z ofsetového papiera potlačeného jemným rastrom bledozelenej farby, zaliaty do plastovej fólie.
2. Na prednej strane preukazu kontrolóra v ľavom hornom rohu je vyznačený priestor na prilepenie fotografie s aktuálnou podobou držiteľa preukazu kontrolóra s rozmermi 30 mm × 35 mm, v pravej hornej časti obsahuje holografickú nálepku zasahujúcu aj na tlačivo preukazu. Holografická nálepka obsahuje zobrazenie štátneho znaku Slovenskej republiky.
3. Pod fotografiou je uvedený text „Preukaz č.“ a evidenčné číslo tvoriace štvorčíslie, ďalej je vyznačený kruh na umiestnenie odtlačku pečiatky vydávajúceho orgánu a vyznačené miesto na podpis oprávnenej osoby.
4. Vedľa fotografie je veľkými písmenami uvedený nadpis v čiernej farbe „SLOVENSKÁ REPUBLIKA, MINISTERSTVO DOPRAVY SR“, štátny znak Slovenskej republiky, nadpis „PREUKAZ KONTROLÓRA“, pod ktorým sú vyznačené riadky na uvedenie údajov o držiteľovi v rozsahu priezvisko, titul, meno, orgán štátneho odborného dozoru, dátum vydania a platnosť preukazu kontrolóra.
5. Tmavozelený nadpis „PREUKAZ KONTROLÓRA“ tvorí pozadie oboch strán preukazu kontrolóra.
6. V dolnej časti preukazu kontrolóra je uvedený čiernymi písmenami text „POVERENÉHO VYKONÁVAŤ ŠTÁTNY ODBORNÝ DOZOR“ „nad dodržiavaním zákona č. .../2022 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov“.
7. Na zadnej strane preukazu kontrolóra je čiernymi písmenami uvedený text, ktorý vymedzuje oprávnenia kontrolóra pri výkone štátneho odborného dozoru podľa [§ 9 ods. 7 zákona](https://www.slov-lex.sk/pravne-predpisy/SK/ZZ/2018/106/#paragraf-143.odsek-8).
8. Vzor preukazu kontrolóra je uvedený v [prílohe](https://www.slov-lex.sk/pravne-predpisy/SK/ZZ/2018/141/#prilohy.priloha-priloha_c_2_k_vyhlaske_c_141_2018_z_z.oznacenie) č. 2.

# § 8

**Účinnosť**

Táto vyhláška nadobúda účinnosť 1. júla 2023.

**Príloha č. 1**

**k vyhláške č. .../2023 Z. z.**

**Vzor evidenčnej knihy preukazov kontrolórov**

(titulná strana)

Táto kniha bola založená dňa .................

a obsahuje .......... strán

**EVIDENČNÁ KNIHA PREUKAZOV KONTROLÓROV**

**zamestnancov poverených vykonávať štátny odborný dozor  
podľa zákona č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov**

odtlačok pečiatky príslušného orgánu meno a priezvisko a podpis osoby zodpovednej za vedenie knihyvydaných preukazov

(ďalšie strany)

- číslovanie každej strany -

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Číslo vydaného**  **preukazu kontrolóra** | **Priezvisko, meno, titul**  **a dátum narodenia držiteľa preukazu kontrolóra** | **Fotografia držiteľa preukazu kontrolóra \*)** | **Dátum vydania preukazu kontrolóra** | **Názov príslušného**  **orgánu štátneho odborného dozoru** | **Dátum prevzatia preukazu kontrolóra a podpis držiteľa preukazu kontrolóra alebo osoby, ktorá preukaz kontrolóra prevzala** | **Dátum odobratia, vrátenia, poškodenia, odcudzenia alebo straty preukazu kontrolóra, označenie konkrétnej udalosti \*\*)** | **Dôvod odobratia alebo**  **vrátenia preukazu kontrolóra \*\*\*)** | **Poznámky** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Výsvetlivky:

\*) rozmer 30 × 35 mm

\*\*) odobratie, vrátenie, poškodenie, odcudzenie alebo strata preukazu kontrolóra

\*\*\*) § 5 ods. 5 alebo ods. 6 vyhlášky Ministerstva dopravy Slovenskej republiky č. .../2023 Z. z., ktorou sa vykonáva zákon č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov.

**Príloha č. 2**

**k vyhláške č. .../2023 Z. z.**

**Vzor preukazu kontrolóra**

(predná strana)

|  |
| --- |
| SLOVENSKÁ REPUBLIKA  Fotografia  30 x 35 mm  Ministerstvo dopravy SR  **Preukaz kontrolóra**  Priezvisko, titul  ....................................................................................................................  Meno  ....................................................................................................................  Orgán ŠOD  ....................................................................................................................  Dátum vydania  ....................................................................................................................  Platnosť  **Preukaz č. . . . .**    ……............................................................  odtlačok pečiatky  a podpis oprávnenej osoby  …….............................................................  odtlačok pečiatky  a podpis oprávnenej osoby  ...................................................................................................................  **POVERENÉHO VYKONÁVAŤ**  **ŠTATNY ODBORNÝ DOZOR**  **nad dodržiavaním zákona č. .../2023. z. o dopravných prostriedkoch a prepravných**  **prostriedkoch používaných na prepravu skaziteľných potravín a o zmene**  **a doplnení niektorých zákonov** |
| (zadná strana) |
| V súlade s § 8 ods. 7 zákona č. .../2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov poverení zamestnanci sú pri výkone odborného dozoru oprávnení  a) vstupovať na pozemky, do budov a do prevádzkových priestorov technickej základne kontrolovanej osoby a do kontrolovaných dopravných prostriedkov alebo prepravných prostriedkov,  b) overovať totožnosť osôb vykonávajúcich činnosti kontrolovanej osoby,  c) vyžadovať od kontrolovanej osoby a jej zamestnancov, aby im v určenej lehote bezodplatne poskytli  1. doklady vrátane ich prvopisov a iné písomnosti a informácie vrátane informácií na technických nosičoch údajov, ako aj úradne osvedčené preklady preverovanej dokumentácie potrebné na účely kontroly,  2. vysvetlenia, vyjadrenia a iné ústne alebo písomné informácie a podklady k predmetu kontroly a k zisteným nedostatkom,  d) nahliadať do dokladov a evidencií kontrolovanej osoby v jej prevádzkových priestoroch a vo vozidlách, prevziať a odniesť v odôvodnených prípadoch aj mimo priestorov kontrolovanej osoby prvopisy dokladov a iné písomnosti a veci,  e) vyhotovovať kópie odobratých materiálov na účely dokumentácie k protokolu o kontrole,  f) prepravovať sa v kontrolovanom dopravnom prostriedku alebo prepravnom prostriedku, ak kontrolný úkon možno vykonať iba v pohybujúcom sa dopravnom prostriedku alebo prepravnom prostriedku,  g) vykonávať potrebné zistenia a úkony nevyhnutne súvisiace s výkonom kontroly aj pred preukázaním sa preukazom kontrolóra, najmä zaznamenať kontrolované skutočnosti audiovizuálnou technikou vyhotovovaním obrazových, zvukových alebo obrazovo-zvukových záznamov,  h) vyžadovať súčinnosť kontrolovanej osoby a jej zamestnancov a na požiadanie kontrolóra zabezpečiť potrebné sprevádzanie. |

1. ) § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-1)
2. ) Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-2)